|  |  |
| --- | --- |
| ujmegye | Hajdú-Bihar Vármegye Önkormányzata  Közgyűlése |

|  |  |
| --- | --- |
| **KÖZGYŰLÉSI ELŐTERJESZTÉS** | **1.** |

|  |  |
| --- | --- |
| **Előterjesztő:** | Pajna Zoltán, a Közgyűlés elnöke |
| **Tárgy:** | Jelentés a lejárt határidejű határozatokról, a megtett intézkedésekről |
| **Készítette:** | Kraszitsné dr. Czár Eszter |
| **Véleményező bizottság:** | Jogi, Ügyrendi és Társadalmi Kapcsolatok Bizottsága |

**Tisztelt Közgyűlés!**

1. **Jelentés**

Hajdú-Bihar Vármegye Önkormányzata Közgyűlése és Szervei Szervezeti és Működési Szabályzatáról szóló 4/2023. (IV. 3.) önkormányzati rendelet 17. § (1) bekezdésében és a   
18. § (1) bekezdés d) pontjában foglaltaknak megfelelően a két képviselő-testületi ülés közötti, lejárt határidejű határozatok végrehajtásáról szóló jelentést a következők szerint terjesztem elő:

**Hajdú-Bihar Vármegye Önkormányzata Közgyűlésének** **9/2024. (II. 23.) határozata a Hajdú-Bihar Vármegyei Önkormányzati Hivatalban 2024. december 30. napjától 2025. január 1. napjáig igazgatási szünet elrendeléséről**

A határozatban foglaltaknak megfelelően megtörtént a Hajdú-Bihar Vármegyei Kormányhivatal, a vármegyében lévő települési önkormányzatok, valamint a vármegyei önkormányzatok és az egyéb államigazgatási és partner szervezetek tájékoztatása hivatalos levelezés formájában, valamint a honlapon közzétett hirdetménnyel.

**Hajdú-Bihar Vármegye Önkormányzata Közgyűlésének 81/2024. (XI. 15.) határozata a Megyei Önkormányzatok Országos Szövetségével kötött haszonkölcsön szerződés módosításáról**

A módosított szerződés aláírására 2024. november 29. napján került sor.

**Hajdú-Bihar Vármegye Önkormányzata Közgyűlésének 85/2024. (XI. 15.) határozata tag és póttag delegálásáról a Terület- és Településfejlesztési Operatív Program Plusz döntés-előkészítő bizottságaiba**

A közgyűlés delegálásról szóló határozata az ülés napján megküldésre került az Irányító Hatóság részére.

**Hajdú-Bihar Vármegye Önkormányzata Közgyűlésének 86/2024. (XI. 15.) határozata tag delegálásáról az INTERREG V-A Románia-Magyarország Program Monitoring Bizottságába, valamint az INTERREG VI-A Románia-Magyarország Program Monitoring Bizottságába**

A delegálásról szóló határozat 2024. november 20. napján megküldésre került a Külgazdasági és Külügyminisztérium Regionális és Határ Menti Gazdaságfejlesztésért Felelős Helyettes Államtitkár részére. A Program Irányító Hatósága részére ugyanezen a napon került megküldésre a közgyűlési döntés.

**Hajdú-Bihar Vármegye Önkormányzata Közgyűlésének 87/2024. (XI. 15.) határozata tag delegálásáról a Tiszántúli Területi Vízgazdálkodási Tanácsba, valamint a mellette működő Vízkárelhárítási és Mezőgazdasági Vízgazdálkodási Szakmai Bizottságba, továbbá a Vízellátási, Csatornázási és Szennyvíztisztítási Szakmai Bizottságba**

Tiszántúli Területi Vízgazdálkodási Tanács titkára részére a határozat kivonat 2024. november 19-én megküldésre került.

**Hajdú-Bihar Vármegye Önkormányzata Közgyűlésének 88/2024. (XI. 15.) határozata delegálásról a Tisza-tó Térségi Fejlesztési Tanácsba**

Tisza-tó Térségi Fejlesztési Tanács elnöke részére a határozat kivonat 2024. november 19-én megküldésre került.

**Hajdú-Bihar Vármegye Önkormányzata Közgyűlésének 89/2024. (XI. 15.) határozata a Hajdú-Bihar Vármegyei Értéktár Bizottság tagjainak megválasztásáról**

A bizottság személyi összetételének megváltoztatásáról szóló közgyűlési döntés 2024. november 27. napján megküldésre került a bizottság tagjai, valamint az Agrárminisztérium Hungarikum Főosztálya és a Hungarikum Bizottság részére.

**Hajdú-Bihar Vármegye Önkormányzata Közgyűlésének 90/2024. (XI. 15.) határozata a Hajdú-Bihar Vármegye Cigány Területi Nemzetiségi Önkormányzatával kötött együttműködési megállapodás alakuló ülést követő felülvizsgálatáról, valamint**

**Hajdú-Bihar Vármegye Önkormányzata Közgyűlésének 91/2024. (XI. 15.) határozata a Hajdú-Bihar Vármegye Román Területi Nemzetiségi Önkormányzatával kötött együttműködési megállapodás alakuló ülést követő felülvizsgálatáról**

A Hajdú-Bihar Vármegyei Cigány és Román Területi Nemzetiségi Önkormányzatok elnökei részéről a megállapodások aláírása azok testületi elfogadásának napján megtörtént.

**Hajdú-Bihar Vármegye Önkormányzata Közgyűlésének 92/2024. (XI. 15.) határozata a Hajdú-Bihar Vármegye Integrált Területi Programja 2021-2027 című dokumentum módosításáról**

A Nemzeti Fejlesztési Központ Területfejlesztési Operatív Programok Irányító Hatóság Főigazgatójának, illetve az Irányító Hatóság részére a közgyűlés döntése az ülés napján megküldésre került.

1. **Alapítvány támogatása**

Hajdú-Bihar Vármegye Önkormányzata Közgyűlésének Elnöke a 36/2024. (XII. 5.) elnöki határozatával döntött arról, hogy az Iskolánkért Alapítvány (Hajdúsámson) IV. Mézeskalács Futás megnevezésű programját 200.000 Ft-al támogatja.

Tekintettel arra, hogy a Magyarország helyi önkormányzatairól szóló 2011. évi CLXXXIX. törvény 42. § 4. pontja alapján a közgyűlés át nem ruházható hatáskörébe tartozik az alapítványi forrás átvétele és átadása, javaslom a közgyűlésnek, hogy Hajdú-Bihar Vármegye Önkormányzata 2024. évi költségvetéséről szóló 1/2024. (II. 26.) önkormányzati rendelet 7. melléklete elnöki hatáskörben felhasználható kerete terhére hagyja jóvá a következő táblázatban foglalt szervezet részére vissza nem térítendő támogatás biztosítását:

|  |  |
| --- | --- |
| **Kedvezményezett szervezet** | **Támogatási összeg** |
| Iskolánkért Alapítvány | 200 000 |

Kérem a közgyűlést az I- II. határozati javaslatok elfogadására.

**I.HATÁROZATI JAVASLAT**

Hajdú-Bihar Vármegye Önkormányzata Közgyűlése a Hajdú-Bihar Vármegye Önkormányzata Közgyűlése és Szervei Szervezeti és Működési Szabályzatáról szóló   
4/2023. (IV. 3.) önkormányzati rendelet 17. § (1) bekezdése alapján a következő lejárt határidejű határozatok végrehajtásáról szóló jelentést fogadja el:

**Hajdú-Bihar Vármegye Önkormányzata Közgyűlésének**

* **9/2024. (II. 23.) határozata** a Hajdú-Bihar Vármegyei Önkormányzati Hivatalban 2024. december 30. napjától 2025. január 1. napjáig igazgatási szünet elrendeléséről,
* **81/2024. (XI. 15.) határozata** a Megyei Önkormányzatok Országos Szövetségével kötött haszonkölcsön szerződés módosításáról,
* **85/2024. (XI. 15.) határozata** tag és póttag delegálásáról a Terület- és Településfejlesztési Operatív Program Plusz döntés-előkészítő bizottságaiba,
* **86/2024. (XI. 15.) határozata** tag delegálásáról az INTERREG V-A Románia-Magyarország Program Monitoring Bizottságába, valamint az INTERREG VI-A Románia-Magyarország Program Monitoring Bizottságába,
* **87/2024. (XI. 15.) határozata** tag delegálásáról a Tiszántúli Területi Vízgazdálkodási Tanácsba, valamint a mellette működő Vízkárelhárítási és Mezőgazdasági Vízgazdálkodási Szakmai Bizottságba, továbbá a Vízellátási, Csatornázási és Szennyvíztisztítási Szakmai Bizottságba,
* **88/2024. (XI. 15.) határozata** delegálásról a Tisza-tó Térségi Fejlesztési Tanácsba,
* **89/2024. (XI. 15.) határozata** a Hajdú-Bihar Vármegyei Értéktár Bizottság tagjainak megválasztásáról,
* **90/2024. (XI. 15.) határozata** a Hajdú-Bihar Vármegye Cigány Területi Nemzetiségi Önkormányzatával kötött együttműködési megállapodás alakuló ülést követő felülvizsgálatáról, valamint
* **91/2024. (XI. 15.) határozata** a Hajdú-Bihar Vármegye Román Területi Nemzetiségi Önkormányzatával kötött együttműködési megállapodás alakuló ülést követő felülvizsgálatáról,
* **92/2024. (XI. 15.) határozata** a Hajdú-Bihar Vármegye Integrált Területi Programja 2021-2027 című dokumentum módosításáról.

**II. HATÁROZATI JAVASLAT**

Hajdú-Bihar Vármegye Önkormányzata Közgyűlése a Magyarország helyi önkormányzatairól szóló 2011. évi CLXXXIX. törvény 42. § 4. pontja alapján

1. /a következő alapítványt támogatja:

|  |  |
| --- | --- |
| **Kedvezményezett szervezet** | **Támogatási összeg** |
| Iskolánkért Alapítvány | 200 000 |

2./A támogatás fedezete Hajdú-Bihar Vármegye Önkormányzata 2024. évi költségvetéséről szóló 1/2024. (II. 26.) önkormányzati rendelet 7. melléklete elnöki hatáskörben felhasználható kerete.

3./ A közgyűlés felkéri elnökét a támogatási szerződés aláírására.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2024. december 20.

**Az I. határozati javaslat elfogadása egyszerű, a II. határozati javaslat elfogadása minősített többséget igényel.**

Debrecen, 2024. december 6.

**Pajna Zoltán**

**elnök**

Az előterjesztés a törvényességi követelményeknek megfelel:

Dr. Dobi Csaba

jegyző